29 ሓምለ 2019 ምንጪ ስእሊ, Anadolu Agency መግለጺ ስእሊ, ኣምባሳደር ሬድዋን ኣምባሳደር ሬድዋን ሑሴን ወኪል ኢትዮጵያ ኣብ ኤርትራ ኮይኑ ካብ ዝምዘዝ ዳርጋ ዓመት ቀሪቡ እኳ እንተሎ፡ ዛጊት ግና ናይ ሽመት ደብዳበ ናብ ፕረዚደንት ኢሳይያስ ኣፈወርቂ ኣየረከበን። በዚ ድማ እቲ ናይ ሽመት ደብዳበ ብወገን መንግስቲ ኤርትራ ተቐባልነት ኣይረኸበን ዝብል ሓበሬታታት ኣብ መራኸቢ ብዙሃንን ማሕበራዊ መራኸቢታትን ክዘዋወር ቀንዩ። ወሃቢ ቃል ሚኒስትሪ ጉዳያት ወጻኢ ኢትዮጵያ ኣይተ ነቢያት ጌታቸው፡ ግና "ሓደ ኣምባሳደር ኣብ ተቐባሊት ሃገር ተቐባልነት ኣይረኸበን ዝበሃል፡ እቲ ናይ ሽመት ደብዳበ ጥራሕ ዘይኮነ እቲ ኣምባሳደር'ውን ኣብታ ሃገር ክሰርሕ ምስ ዘየፍቀደሉ እዩ። "ኣምባሳደር ሬድዋን ግና ኤርትራ ምስ ኣተወ ኣብ ሳልስቱ ቅዳሕ ናይ ሽመት ደብዳቢኡ ንሚኒስትር ጉዳያት ወጻኢ ኤርትራ ኣቕሪቡ'ዩ። በዚ መሰረት፡ ስርሑ ጀሚሩ እዩ። ስርሑ ይሰርሕ ምህላው'ውን ይፍለጥ እዩ። እቲ ቀንዲ ቅዳሕ ንመራሒ እታ ሃገር እዩ ዝቐርብ። ነዚ ድማ እታ እትቕበል ሃገር ናታ መደብ ኣለዋ" ዝብል ምላሽ ሂቡ። ተዘክሮታት 1ይ ዙርያ ሃገራዊ ኣገልግሎት ኤርትራ ኤርትራ ካሕሳ ሓቲታ ኤርትራ ንዉሳነ ኢትዮጵያ ምላሽ ሂባ እቲ ሓላፊ፡ ዝተፈላለዩ ኣምባሳደራት ነቲ ቅዳሕ ብምቕራብ ስርሖም ክሰርሑ ከምዝጸንሑን፤ ኣብ ዓመት ኣብ ዝካየድ ሓደ ጽምብል ድማ ነቲ ቀንዲ ቅዳሕ ናብ መራሕ እታ ሃገር ከምዝቐርብ እዩ ዝዛረብ። ካብዚ ወጻኢ ግና ናይ ቅዳሕ ናይ ሽመት ደብዳበ ናብ ሚኒስትሪ ጉዳያት ወጻኢ ክሳብ ዘቕረበ፡ ሓደ ኣምባሳደር ስርሑ ክሰርሕ ከምዝኽእልን ናይ ኣምባሳደር ሬድዋን እውን በዚ መልክዑ ክረአ ከምዘለዎን ይዛረብ። እንታይ ማለት እዩ?
